Prini Adelmo

Artistul plastic Prini Adelmo, al cărui talent se desfășoară continuu și în cote din ce în ce mai înalte și prețioase din punct de vedere artistic, cromatic, compozițional și desen, prin vitalitatea sa artistică și umană dovedește că este un deosebit spirit, pe care însuși Dumnezeu, în bunătatea și blândețea sa, față de oameni, îl îndeamnă și susține să trăiască fericirea într-o pură lumină Dumnezeiască. Pentru toți colegii săi de breaslă, Adelmo Prini are câte o vorbă bună, care, susține subsemnatul, este mai bună decât orice bogăție.

Domnia sa, pictează și compune poezii, interpretând maxima “nu trăiesc ca să mănânc, ci mănânc ca să trăiesc”. Despre Prini Adelmo se poate spune că “trăiește să creeze” pictează frumos, mult și bine. Multe opere plastice semnate de Prini Adelmo au deja pașaport definitiv pentru alte țări, unde pe pereți ai muzeelor, casele colecționarilor de artă și chiar persoane particulare reprezintă cu cinste și mândrie națională arta plastică ruptă din sufletul poporului român, fiind posesor al unei arte plastice contemporane originale, de invidiat. Din ziua în care a intrat pe drumurile întortocheate ale artelor plastice și scriitoricești își îndeplinește la superlativ tot ce și-a promis. Poezia și pictura sa trăiesc libertatea unei conștiințe curate. Pictura sa pare a fi o “cioplitură artistică a lumii”, asta reprezintă “tablourile zăpăcite”, pe care însuși autorul le denumește. Pentru Prini Adelmo “pensula în mână devine o bardă care face culoarea, cromatic, să ardă printre pomi, ca zumzet de albine, care, departe în pădure prin <<zburătură>> devine o secure muiată în culoare, cioplind artistic; de-a rândul așază în tablou gândul la mâini desfăcute ce mângâie”. Din mulțimea poeziilor încărcate cu suflet și filozofie de adâncă gândire paginile revistei Independența Română – Independența prin cultură reproduc poezia “Gest”.

Gest

Rup cu mâna un fir de iarbă

Cătinel îl pun sub cap,

Adieri de vânt în barbă

Răsuflări de cai în trap.

Rup cu mâna spic de grâu

Și-nfășor cu el o roată,

Închinând apa din râu

Macin grâul de-astă dată.

Țin cu mâna frâu de cai

Care pasc crăpând durerea

Ierbii ce-a pornit spre rai

Nechezând din piept aiurea.

Țin în mână o icoană

Să spoiesc pereți cuminți,

Să botez vinul din cramă

Prea mărit de niște sfinți.

Poezia și arta sa plastică sunt purul adevăr al unei minți inteligente și creatoare. Trăiește viața cu principiul că acela care nu se dedică integral unei activități nu va avea rezultate strălucitoare. Arta sa plastică și poezia constituie garanția succesului său personal. Precum soarele dă lumină tuturor, așa și arta sa plastică și poezia, aduc autorului Prini Adelmo, bucurie, respect și mulțumire precum și tuturor admiratorilor de artă și frumuseți cromatice și poetice.

Prof. Cojocaru Vergil-Cover-membru UZPR, UAPR București

Contents